pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-นายกฯ เปิดงานออกพรรษาและบั้งไฟพญานาคโลก ประจำปี 2566 ณ จ.หนองคาย
วันจันทร์ที่ 13 พฤศจิกายน 2566
13/11/2566
นายกฯ เปิดงานออกพรรษาและบั้งไฟพญานาคโลก ประจําปี 2566 ณ จ.หนองคาย
วันอาทิตย์ที่ 29 ตุลาคม 2566
ต่อจากนี้ไป ขอเชิญรับฟังไทยคู่ฟ้า
นายเศรษฐา ทวีสิน นายกรัฐมนตรี
เป็นประธานในพิธีเปิดงานประเพณีออกพรรษาและบั้งไฟพญานาคโลก ประจําปี 2566 ในวันนี้ (29ต.ค.66) ณ
ลานนาคาเบิกฟ้า ต.จุมพล อ.โพนพิสัย จ.หนองคาย ร่วมพิธีบวงสรวงพญาพิสัยสัตนาคราช
พร้อมชมปรากฏการณ์บั้งไฟพญานาคร่วมกับประชาชนและนักท่องเที่ยว สําหรับปีนี้งานมีตั้งแต่วันที่ 21 ต.ค.
– 6 พ.ย.2566 ในพื้นที่ 6 อําเภอติดแม่น้ําโขง ได้แก่ อ.สังคม อ.ศรีเชียงใหม่ อ.ท่าบ่อ อ.เมืองหนองคาย
อ.โพนพิสัย และ อ.รัตนวาปี มีกิจกรรมที่หลากหลาย เช่น งานแสดงทางวัฒนธรรม ถนนอาหาร
การแข่งขันเรือยาว การแสดงแสงเสียง การรําบวงสรวงบูชาพญานาค
จึงขอเชิญชวนประชาชนที่สนใจเข้าร่วมกิจกรรมเพื่อส่งเสริมการนําต้นทุนทางวัฒนธรรมขับเคลื่อนเศรษฐกิจสร้
างสรรค์
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กสร. เร่งออกคำสั่งทวงค่าจ้าง-OT ช่วยลูกจ้างเมียนมา แคมป์ก่อสร้างระยอง
วันจันทร์ที่ 13 พฤศจิกายน 2566
13/11/2566
กสร. เร่งออกคําสั่งทวงค่าจ้าง-OT ช่วยลูกจ้างเมียนมา แคมป์ก่อสร้างระยอง
เร่งออกคําสั่งทวงค่าจ้าง-OT ช่วยลูกจ้างเมียนมา แคมป์ก่อสร้างระยอง
กรมสวัสดิการและคุ้มครองแรงงาน ลงพื้นที่ช่วยลูกจ้างเมียนมาในแคมป์ก่อสร้างระยองแล้ว
พบถูกนายจ้างลอยแพ ค้างจ่ายค่าจ้างกว่า 200 ชีวิต เร่งออกคําสั่งติดตามค่าจ้างค้างจ่าย ค่าล่วงเวลา
พร้อมติดตามให้ได้รับสิทธิตามกฎหมาย
นางโสภา เกียรตินิรชา ผู้ตรวจราชการกระทรวงแรงงาน รักษาราชการแทนอธิบดีกรมสวัสดิการ
และคุ้มครองแรงงาน (กสร.) ชี้แจงกรณีที่มีข่าวปรากฏตามสื่อว่า แรงงานชาวเมียนมาในแคมป์ก่อสร้าง
จังหวัดระยอง 180 คน ถูกนายจ้างลอยแพไม่ได้รับค่าจ้างนานกว่า 2 เดือน ว่า กสร. ได้รับแจ้งและได้ส่งพนักงานตรวจแรงงาน สํานักงานสวัสดิการและคุ้มครองแรงงานจังหวัดระยอง ลงพื้นที่ช่วยเหลือแรงงาน
โดยได้สอบข้อเท็จจริงและดําเนินการรับคําร้องทุกข์ (คร.7) แล้วเมื่อวันที่ 18 – 19 ตุลาคม 2566 ที่ผ่านมา จากนั้นได้เชิญนายจ้างมาพบพนักงานตรวจแรงงานเพื่อสอบข้อเท็จจริง และเข้าสู่กระบวนการรวบรวมพยานหลักฐานเพื่อเตรียมดําเนินการตามขั้นตอนของกฎหมายต่อไป ซึ่งจากการสอบข้อเท็จจริงพบว่า
นายจ้างเป็นผู้รับเหมาช่วงลําดับที่ 2 ประกอบกิจการรับเหมาก่อสร้าง โดยมอบหมายให้ลูกจ้างทํางาน
ณ โครงการก่อสร้างย่านนิคมอุตสาหกรรมสาย 36 จังหวัดระยอง ได้ค้างจ่ายค่าจ้างแก่ลูกจ้างสัญชาติเมียนมา จํานวน 237 คน รวมเป็นเงินกว่า 4.5 ล้านบาท
นางโสภา กล่าวต่อไปว่า พนักงานตรวจแรงงาน ได้ชี้แจงสิทธิหน้าที่และสิทธิประโยชน์ตามกฎหมายคุ้มครองแรงงานให้แก่นายจ้างและลูกจ้างทราบ โดยนายจ้างยอมรับและได้จ่ายเงินบางส่วนให้แก่ลูกจ้าง
คนละ 1,500 บาท เพื่อเยียวยาลูกจ้างในเบื้องต้น สําหรับยอดค้างจ่ายคงเหลือ นายจ้างจะเร่งหาเงินมาจ่ายแก่ลูกจ้างโดยเร็วที่สุด ทั้งนี้ เพื่อเป็นการช่วยเหลือให้ลูกจ้างได้รับสิทธิประโยชน์ตามกฎหมาย พนักงานตรวจแรงงาน
จะเร่งรัดดําเนินตามขั้นตอนของกฎหมาย และได้แจ้งให้ผู้รับเหมาชั้นต้น ผู้รับเหมาช่วงลําดับที่ 1 ร่วมรับผิด
กับผู้รับเหมาช่วงซึ่งเป็นนายจ้างในการจ่ายค่าจ้างและค่าล่วงเวลาดังกล่าวด้วยแล้ว ขณะนี้อยู่ระหว่างพนักงานตรวจแรงงานดําเนินการออกคําสั่งให้นายจ้างจ่ายเงินตามกฎหมายคุ้มครองแรงงาน และในวันนี้ (13 พ.ย. 66) เจ้าหน้าที่สํานักงานสวัสดิการและคุ้มครองแรงงานจังหวัดระยอง พร้อมด้วยสํานักงานจัดหางานจังหวัด สํานักงานแรงงานจังหวัด สํานักงานตํารวจตรวจคนเข้าเมืองจังหวัด สํานักงานพัฒนาสังคมและความมั่นคง
ของมนุษย์จังหวัด องค์การบริหารส่วนตําบลพนานิคม กอ.รมน. ได้ลงพื้นที่เพื่อให้ความช่วยเหลือโดยพบว่า ปัจจุบันมีลูกจ้างเมียนมา จํานวน 128 คน จากเดิม 237 คน ยังคงอยู่ในพื้นที่แคมป์ก่อสร้าง สํานักงานพัฒนาสังคมและความมั่นคงของมนุษย์จังหวัดและสภากาชาดจังหวัด จึงได้นําข้าวสารอาหารแห้งและสิ่งของที่จําเป็น
เข้าช่วยเหลือแล้ว ในส่วนของหน่วยงานอื่น ๆ ได้ให้ความช่วยเหลือตามอํานาจหน้าที่ที่เกี่ยวข้องต่อไป
สําหรับ กสร. ตนได้กําชับให้พนักงานตรวจแรงงานเร่งดําเนินการให้ความช่วยเหลือแรงงานให้ได้รับสิทธิประโยชน์ตามกรอบของกฎหมายโดยเร็ว
รัฐบาลไทย-ข่าวทำเนียบรัฐบาล-กรมบัญชีกลาง เตือนภัยไลน์ปลอมระบาด อย่ากดรับ อย่าแชร์!!
วันจันทร์ที่ 13 พฤศจิกายน 2566
13/11/2566
กรมบัญชีกลาง เตือนภัยไลน์ปลอมระบาด อย่ากดรับ อย่าแชร์!!
มิจฉาชีพได้สร้างไลน์ปลอมชื่อ “สพบ.กรมบัญชีกลาง” และชื่อ “กรมบัญชีกลาง” ส่งต่อในกลุ่มไลน์ เพื่อหลอกลวงให้ดําเนินการต่างๆ ดังนั้น จึงขอเตือนภัยทุกท่าน อย่าหลงเชื่อ อย่ากด อย่าดาวน์โหลด อย่าแชร์ เพราะนั่นคือไลน์ปลอม และไม่มีส่วนเกี่ยวข้องกับกรมบัญชีกลาง
นางสาวทิวาพร ผาสุข รองอธิบดีกรมบัญชีกลาง ในฐานะโฆษกกรมบัญชีกลาง เปิดเผยว่า ตามที่กรมบัญชีกลาง โดยสถาบันพัฒนาบุคลากรด้านการคลังและบัญชีภาครัฐ หรือ สพบ. ได้เปิดรับสมัครเข้ารับการฝึกอบรมหลักสูตรนักบริหารการเงินการคลังภาครัฐระดับสูง หรือ บงส. รุ่นที่ 11 ซึ่งเปิดรับสมัครตั้งแต่วันที่ 10 พฤศจิกายน ถึงวันที่ 8 ธันวาคม 2566 โดยเป็นหลักสูตรที่ดําเนินการเป็นปีที่ 11 มีวัตถุประสงค์เพื่อเติมเต็มศักยภาพนักบริหารระดับสูงให้เป็นผู้นําด้านการเงินการคลังภาครัฐที่มีวิสัยทัศน์ มีขีดความสามารถสูง สามารถขับเคลื่อนนโยบายการเงินการคลังของภาครัฐให้เกิดประสิทธิภาพและประสิทธิผล ภายใต้หลักธรรมาภิบาล ส่งผลให้การบริหารเงินงบประมาณของแผ่นดินเกิดประโยชน์สูงสุด มีความถูกต้อง โปร่งใส ตรวจสอบได้ รวมทั้งองค์กรมีความเข้มแข็งภายใต้กลไกการป้องกันการทุจริตและประพฤติมิชอบของภาครัฐ
“ปัจจุบันมีมิจฉาชีพแอบอ้างใช้ข้อมูลของกรมบัญชีกลางจัดทําเป็นลิงก์ปลอม แอปพลิเคชันปลอม เว็บไซต์ปลอม หนังสือราชการปลอม เพื่อหลอกลวงให้ข้าราชการ ผู้รับบํานาญและบุคคลในในครอบครัว และประชาชนทั่วไป หลงเชื่อ เข้าใจคลาดเคลื่อนและเกิดความสับสน รวมทั้งสูญเสียทรัพย์สินจากการดําเนินการของกลุ่มมิจฉาชีพดังกล่าว และล่าสุด มิจฉาชีพได้สร้างไลน์ปลอมชื่อ “สพบ.กรมบัญชีกลาง” และชื่อ “กรมบัญชีกลาง” ส่งต่อในกลุ่มไลน์ เพื่อหลอกลวงให้ดําเนินการต่างๆ ดังนั้น จึงขอเตือนภัยทุกท่าน อย่าหลงเชื่อ อย่ากด อย่าดาวน์โหลด อย่าแชร์ เพราะนั่นคือไลน์ปลอม และไม่มีส่วนเกี่ยวข้องกับกรมบัญชีกลางแต่อย่างใด กรมบัญชีกลางไม่มีนโยบายส่งไลน์ sms หรือโทรศัพท์หาข้าราชการ ผู้รับบํานาญหรือบุคคลในครอบครัวแต่อย่างใด ทั้งนี้ หากมีข้อสงสัย ขอให้ติดตามข่าวสารจากช่องทางต่าง ๆ ของกรมบัญชีกลาง เท่านั้น ดังนี้
- เว็บไซต์กรมบัญชีกลาง www.cgd.go.th
- facebook (กรมบัญชีกลาง The Comptroller General’s Department)
- YouTube (กรมบัญชีกลาง กระทรวงการคลัง)
- instagram (cgd_news)
- twitter (@Newscgd)
- tiktok (กรมบัญชีกลาง cgd_news)
- CGD Application
หรือสอบถามเพิ่มเติมได้ที่ Call Center กรมบัญชีกลาง 0 2270 6400 (60 คู่สาย)” โฆษกกรมบัญชีกลาง กล่าว
รัฐบาลไทย-ข่าวทำเนียบรัฐบาล-รมว.ยุติธรรม ร่วมอภิปรายสถานการณ์และผลกระทบความรุนแรงฯ ป.แพ่งและพาณิชย์ ม.๑๕๖๗(๒)
วันจันทร์ที่ 13 พฤศจิกายน 2566
13/11/2566
รมว.ยุติธรรม ร่วมอภิปรายสถานการณ์และผลกระทบความรุนแรงฯ ป.แพ่งและพาณิชย์ ม.๑๕๖๗(๒)
รมว.ยุติธรรม ร่วมอภิปรายสถานการณ์และผลกระทบความรุนแรงฯ ป.แพ่งและพาณิชย์ ม.๑๕๖๗(๒)
ในวันจันทร์ที่ ๑๓ พฤศจิกายน ๒๕๖๖ เวลา ๑๑.๓๐ น. พันตํารวจเอก ทวี สอดส่อง รัฐมนตรีว่าการกระทรวงยุติธรรม เข้าร่วมอภิปรายเชิงวิชาการ หัวข้อ “การยุติการลงโทษทางกายทุกรูปแบบต่อเด็ก เพื่อผลักดันให้แก้ไขประมวลกฎหมายแพ่งและพาณิชย์ มาตรา ๑๕๖๗(๒)” โดยมี สมาชิกสภาผู้แทนราษฎร สมาชิกวุฒิสภา เจ้าหน้าที่หน่วยงานภาครัฐและภาคประชาสังคมที่เกี่ยวข้อง เข้าร่วมฯ ณ ห้องประชุมภาณุมาศ โรงแรมรอยัลริเวอร์ เขตบางพลัด กรุงเทพมหานคร
โดยการประชุมในครั้งนี้ มูลนิธิศูนย์พิทักษ์สิทธิเด็ก ร่วมกับ เครือข่ายสิทธิเด็กประเทศไทย จัดขึ้นเพื่ออภิปรายเชิงวิชาการ ในหัวข้อ การยุติการลงโทษทางกายทุกรูปแบบต่อเด็ก เพื่อผลักดันให้แก้ไขประมวลกฎหมายแพ่งและพาณิชย์ มาตรา ๑๕๖๗(๒) เพื่อให้ผู้เข้าประชุมฯ รวมถึงเด็กและเยาวชน นักวิชาการ และสื่อมวลชน ได้แลกเปลี่ยนเรียนรู้สถานการณ์และผลกระทบความรุนแรงการลงโทษทางกายต่อเด็กในประเทศไทย สถานการณ์การขับเคลื่อนการยุติการลงโทษทางกายในระดับสากลและประเทศไทย ติดตามความก้าวหน้าการปรับปรุงแก้ไขประมวลกฎหมายแพ่งและพาณิชย์ มาตรา ๑๕๖๗(๒) และหาแนวทางการดําเนินมาตราการที่เหมาะสมทั้งด้านนิติบัญญัติ บริหาร สังคม และการศึกษาเพื่อยุติการลงโทษทางกายทุกรูปแบบต่อเด็ก
โอกาสนี้ รัฐมนตรีว่าการกระทรวงยุติธรรม กล่าวว่าถ้าจะดูอดีตของสังคมใดให้ไปดูที่พิพิธภัณฑ์ ถ้าจะดูปัจจุบันให้ไปดูที่หน่วยสันติบาล ถ้าจะดูอนาคตให้ไปดูที่เด็กและเยาวชน คือ การศึกษา วิธีการมองความมั่นคงของประเทศ เรามักจะมองในเรื่องของการใช้กําลัง การใช้กฎหมาย อํานาจนิยม แต่นักสิทธิมนุษย์ชนจะมองว่า ความมั่นคงของมนุษย์ คือ ความมั่นคงของประเทศ แต่ในความเป็นจริงความมั่นคงของประเทศ คือ การมีจํานวนประชากรที่มีคุณภาพที่มากพอ ขณะนี้สังคมไทยอัตราการเกิดน้อยกว่าอัตราการตาย ดังนั้น ภารกิจในการสร้างคนเพื่อให้คนไปสร้างสังคมและสร้างชาติจึงเป็นภารกิจที่สําคัญ
รัฐบาลไทย-ข่าวทำเนียบรัฐบาล-นายกรัฐมนตรี เยือนสาธารณรัฐประชาธิปไตยประชาชนลาวอย่างเป็นทางการ
วันจันทร์ที่ 13 พฤศจิกายน 2566
13/11/2566
นายกรัฐมนตรี เยือนสาธารณรัฐประชาธิปไตยประชาชนลาวอย่างเป็นทางการ
วันจันทร์ที่ 30 ตุลาคม 2566
ต่อจากนี้ไป ขอเชิญรับฟังไทยคู่ฟ้า
นายเศรษฐา ทวีสิน นายกรัฐมนตรี เยือนสาธารณรัฐประชาธิปไตยประชาชนลาวอย่างเป็นทางการ
ในวันนี้ (30ต.ค.66) โดยมีกําหนดการสําคัญ คือการหารือเต็มคณะกับนายกรัฐมนตรีแห่งสาธารณรัฐประชาธิปไตยประชาชนลาว
พิธีมอบสวนรุกชาติไทย-ลาวมอบศูนย์การเรียนรู้เพื่อพัฒนาการเกษตรแบบยั่งยืนตามแนวทางหลักปรัชญาของเศรษฐกิจพอเพียง
แก่โรงเรียนเทคนิควิชาชีพแบบผสมเยี่ยมคารวะประธานประเทศและเลขาธิการใหญ่คณะบริหารศูนย์กลางพรรคประชาชนปฏิวัติลาว
พบหารือกับประธานสภาแห่งชาติสาธารณรัฐประชาธิปไตยประชาชนลาวและเป็นประธานร่วมในพิธีเปิดสถานีรถไฟเวียงจันทน์
คําสะหวาดซึ่งเป็นโครงการภายใต้ความร่วมมือระหว่างรัฐบาลทั้งสองประเทศ
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ครม. อนุมัติงบหลักประกันสุขภาพแห่งชาติ ปี 67 วงเงิน 2.17 แสนล้านบาท ครอบคลุมค่าบริการ - รักษาโรค
วันจันทร์ที่ 13 พฤศจิกายน 2566
ครม. อนุมัติงบหลักประกันสุขภาพแห่งชาติ ปี 67 วงเงิน 2.17 แสนล้านบาท ครอบคลุมค่าบริการ - รักษาโรค
.....
ที่ประชุม ครม. (7 พ.ย. 66) อนุมัติงบประมาณสําหรับกองทุนหลักประกันสุขภาพแห่งชาติ ประจําปี 2567 ภายในวงเงิน 217,628,959,600 บาท
.
ครอบคลุมค่าบริการทางการแพทย์เหมาจ่ายรายหัว สําหรับประชาชนผู้มีสิทธิหลักประกันสุขภาพแห่งชาติ 47,671,000 คน วงเงิน 165,525,153,000 บาท เพิ่มขึ้นจากปี 2566 จํานวน 3,922,585,500 บาท หรือ 2.43% คิดเป็นอัตราเหมาจ่ายรายหัว 3,472.24 บาทต่อผู้มีสิทธิ
.
นอกจากนี้ ยังรวมถึงการดูแลรักษาพยาบาล การบริการระดับปฐมภูมิ ค่าบริการสาธารณสุขร่วมกับองค์กรปกครองส่วนท้องถิ่น สร้างเสริมสุขภาพและป้องกันโรค ค่าใช้จ่ายของหน่วยบริการในส่วนเงินเดือนค่าตอบแทนบุคลากร
.
ขณะที่ปริมาณการใช้บริการและอัตราค่าใช้จ่ายในการให้บริการแก่ผู้ป่วยของกองทุนหลักประกันสุขภาพแห่งชาติมีแนวโน้มเพิ่มขึ้นต่อเนื่อง ดังนั้น เพื่อไม่ให้เป็นภาระงบประมาณแผ่นดินมากเกินไป จึงมอบหมายให้กระทรวงสาธารณสุขเร่งดําเนินการส่งเสริมสุขภาพและป้องกันโรคแก่ประชาชนทั่วไปโดยเร่งด่วน และจัดให้มีบริการที่มีคุณภาพแก่ประชาชน และติดตามประเมินผลตามตัวชี้วัดที่สะท้อนถึงผลลัพธ์การให้บริการสาธารณสุข เพื่อให้การใช้จ่ายงบประมาณมีประสิทธิภาพ และยกระดับคุณภาพชีวิตของประชาชนภายในประเทศ
.
อ่านเพิ่มเติม คลิกhttps://www.thaigov.go.th/news/contents/details/74297
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ทส. ยกระดับบทบาทไทยในเวทีอาเซียน ผนึกกำลังองค์กรพันธมิตร แลกเปลี่ยนประสบการณ์การดำเนินงานด้าน Carbon Pricing
วันจันทร์ที่ 13 พฤศจิกายน 2566
ทส. ยกระดับบทบาทไทยในเวทีอาเซียน ผนึกกําลังองค์กรพันธมิตร แลกเปลี่ยนประสบการณ์การดําเนินงานด้าน Carbon Pricing
ทส. ยกระดับบทบาทไทยในเวทีอาเซียน ผนึกกําลังองค์กรพันธมิตร แลกเปลี่ยนประสบการณ์การดําเนินงานด้าน Carbon Pricing
ทส. ยกระดับบทบาทไทยในเวทีอาเซียน ผนึกกําลังองค์กรพันธมิตร แลกเปลี่ยนประสบการณ์การดําเนินงานด้าน Carbon Pricing
วันที่ 6 พฤศจิกายน 2566 เวลา 09.30 น. นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม (ปกท.ทส.) เป็นประธานกล่าวเปิดการประชุม The ASEAN Carbon Pricing Conference ร่วมกับ H.E. Mr. NASHIDA Kazuya เอกอัครราชทูตญี่ปุ่นประจําประเทศไทย H.E. Mr. Pedro Zwahlen เอกอัครราชทูตสมาพันธรัฐสวิสประจําประเทศไทย และ Mr. David Thomas รองหัวหน้าคณะผู้แทนทางการทูต สถานเอกอัครราชทูตอังกฤษ ประจําประเทศไทย พร้อมกล่าวต้อนรับผู้แทนจากกลุ่มประเทศสมาชิกอาเซียน ทั้ง 10 ประเทศ รวมถึงองค์กรระหว่างประเทศที่เข้าร่วมการประชุม กว่า 200 คน ในระหว่างวันที่ 6 - 7 พฤศจิกายน 2566 ณ โรงแรมอีสติน แกรนด์ พญาไท กรุงเทพมหานคร
การประชุม The ASEAN Carbon Pricing Conference เป็นความร่วมมือของกระทรวงทรัพยากรธรรมชาติและสิ่งแวดล้อม โดยองค์การบริหารจัดการก๊าซเรือนกระจก (องค์การมหาชน) หรือ TGO ร่วมกับ UNFCCC Regional Collaboration Centre: UNFCCC-RCC) Global Green Growth Institute: GGGI) Japan International Cooperation Agency: JICA) สถานเอกอัครราชทูตอังกฤษ ประจําประเทศไทย และกระทรวงการต่างประเทศ สมาพันธรัฐสวิส เพื่อเป็นเวทีสําหรับการแลกเปลี่ยนแนวคิดและประสบการณ์ในการพัฒนาและปรับใช้กลไกราคาคาร์บอนในการขับเคลื่อนการลดการปล่อยก๊าซเรือนกระจกในภูมิภาคอาเซียน รวมถึงเสริมสร้างพลังความร่วมมือระหว่างประเทศ เพื่อนําไปสู่การออกแบบนโยบาย มาตรการ และกลไกในการแก้ไขปัญหาการเปลี่ยนแปลงสภาพภูมิอากาศในมิติต่าง ๆ ให้เกิดประสิทธิภาพ มีความโปร่งใสและน่าเชื่อถือ นอกจากนี้ ประเทศไทยได้นําเสนอการจัดตั้งกรมการเปลี่ยนแปลงสภาพภูมิอากาศและสิ่งแวดล้อม เพื่อเร่งดําเนินงานด้านการเปลี่ยนแปลงสภาพภูมิอากาศและเสนอความก้าวหน้าการยกร่าง พ.ร.บ.การเปลี่ยนแปลงสภาพภูมิอากาศ เพื่อยกระดับศักยภาพของหน่วยงานภาครัฐในการดําเนินการด้านการลดก๊าซเรือนกระจก และการปรับตัว รวมถึงการเพิ่มการมีส่วนร่วมของภาคเอกชนและประชาสังคมในการแก้ไขปัญหาโลกร้อนร่วมกับเวทีโลก
รัฐบาลไทย-ข่าวทำเนียบรัฐบาล-รมว.กห.รับการเข้าเยี่ยมคำนับ ออท.มาเลเซียประจำประเทศไทย และ ออท.สาธารณรัฐอินโดนีเซียประจำประเทศไทย
วันจันทร์ที่ 13 พฤศจิกายน 2566
รมว.กห.รับการเข้าเยี่ยมคํานับ ออท.มาเลเซียประจําประเทศไทย และ ออท.สาธารณรัฐอินโดนีเซียประจําประเทศไทย
รมว.กห.รับการเข้าเยี่ยมคํานับ
รัฐบาลไทย-ข่าวทำเนียบรัฐบาล-ปืนคชสีห์ 20 อีกก้าวสำคัญของอุตสาหกรรมป้องกันประเทศของประเทศไทย
วันจันทร์ที่ 13 พฤศจิกายน 2566
ปืนคชสีห์ 20 อีกก้าวสําคัญของอุตสาหกรรมป้องกันประเทศของประเทศไทย
#ปืนคชสีห์20 #กรมอุตสาหกรรมป้องกันประเทศ
รัฐบาลไทย-ข่าวทำเนียบรัฐบาล-กรมบัญชีกลางเตือนภัย!!  ลิงก์ปลอมระบาด อย่ากด อย่าแชร์
วันจันทร์ที่ 13 พฤศจิกายน 2566
13/11/2566
กรมบัญชีกลางเตือนภัย!!  ลิงก์ปลอมระบาด อย่ากด อย่าแชร์
ตามที่มีการแชร์ข้อมูลในสื่อโซเชียลโดยให้ดาวน์โหลดแอปพลิเคชันระบบบําเหน็จบํานาญและสวัสดิการรักษาพยาบาลหรือระบบ Digital Pension โดยมีการส่งลิงก์ไปตามกลุ่มไลน์ต่าง ๆ
นางสาวทิวาพร ผาสุข รองอธิบดีกรมบัญชีกลาง ในฐานะโฆษกกรมบัญชีกลาง เปิดเผยว่า ตามที่มีการแชร์ข้อมูลในสื่อโซเชียลโดยให้ดาวน์โหลดแอปพลิเคชันระบบบําเหน็จบํานาญและสวัสดิการรักษาพยาบาลหรือระบบ Digital Pension โดยมีการส่งลิงก์ไปตามกลุ่มไลน์ต่าง ๆ ซึ่งประกอบด้วยลิงก์ ดังต่อไปนี้
(1) https://testflight.apple.com/join/f3bl89tt
(2) https://dps.vbn-th.cc/
(3) http://dps.lo-th.cc/
(4) http://dps.ox-th.cc/
“กรมบัญชีกลางขอชี้แจงว่า ลิงก์ดังกล่าวเป็นลิงก์ปลอมที่มิจฉาชีพทําขึ้นมาเพื่อหลอกลวง และไม่มีส่วนเกี่ยวข้องใดๆ กับกรมบัญชีกลาง หากได้รับการแชร์ลิงก์ลักษณะนี้ ขอให้ผู้รับบํานาญและบุคคลในครอบครัว อย่าหลงเชื่อ และอย่ากดลิงก์โดยเด็ดขาด ทั้งนี้ กรมบัญชีกลางไม่มีนโยบายโทรศัพท์หรือส่ง sms หรือไลน์ไปหาผู้รับบํานาญหรือบุคคลในครอบครัวแต่อย่างใด หากได้รับข้อมูลลักษณะนี้ อย่าให้ข้อมูลส่วนตัว อย่าสแกนใบหน้า อย่าแอดไลน์หรือแสกน QR Code หากมีข้อสงสัยให้ติดตามข่าวสารจากช่องทางต่าง ๆ ของกรมบัญชีกลางเท่านั้น เช่น
- เว็บไซต์กรมบัญชีกลาง www.cgd.go.th
- facebook (กรมบัญชีกลาง The Comptroller General’s Department)
- YouTube (กรมบัญชีกลาง กระทรวงการคลัง)
- instagram (cgd_news)
- twitter (@Newscgd)
- tiktok (กรมบัญชีกลาง cgd_news)
- CGD Application
หรือสอบถามเพิ่มเติมได้ที่ Call Center กรมบัญชีกลาง 0 2270 6400 (60 คู่สาย)” โฆษกกรมบัญชีกลาง กล่าว
รัฐบาลไทย-ข่าวทำเนียบรัฐบาล-รมว.ดีอี ตรวจเยี่ยมสำนักงานพัฒนาธุรกรรมทางอิเล็กทรอนิกส์ พร้อมมอบนโยบายปฎิบัติงาน
วันจันทร์ที่ 13 พฤศจิกายน 2566
รมว.ดีอี ตรวจเยี่ยมสํานักงานพัฒนาธุรกรรมทางอิเล็กทรอนิกส์ พร้อมมอบนโยบายปฎิบัติงาน
รมว.ดีอี ตรวจเยี่ยมสํานักงานพัฒนาธุรกรรมทางอิเล็กทรอนิกส์ พร้อมมอบนโยบายปฎิบัติงาน
วันนี้ (13 พฤศจิกายน 2566) นายประเสริฐ จันทรรวงทอง รัฐมนตรีว่าการกระทรวงดิจิทัลเพื่อเศรษฐกิจและสังคม (รมว.ดีอี) พร้อมด้วย ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงฯ และคณะทํางาน ตรวจเยี่ยมสํานักงานพัฒนาธุรกรรมทางอิเล็กทรอนิกส์ (ETDA) หน่วยงานในสังกัดกระทรวงฯ และร่วมรับฟังแนวทางการดําเนินการที่สอดคล้องกับนโยบายรัฐบาล และกระทรวงดิจิทัลฯ โดยมี ดร.ชัยชนะ มิตรพันธ์ ผู้อํานวยการสํานักงานพัฒนาธุรกรรมทางอิเล็กทรอนิกส์ ผู้บริหาร และเจ้าหน้าที่ ให้การต้อนนรับ ณ สํานักงานพัฒนาธุรกรรมทางอิเล็กทรอนิกส์
_______________________
รัฐบาลไทย-ข่าวทำเนียบรัฐบาล-นายกฯ บินลัดฟ้าสู่สหรัฐอเมริกา พร้อมแสดงบทบาทไทยบนเวที APEC 2023 ณ นครซานฟรานซิสโก รัฐแคลิฟอร์เนีย สหรัฐอเมริกา
วันจันทร์ที่ 13 พฤศจิกายน 2566
นายกฯ บินลัดฟ้าสู่สหรัฐอเมริกา พร้อมแสดงบทบาทไทยบนเวที APEC 2023 ณ นครซานฟรานซิสโก รัฐแคลิฟอร์เนีย สหรัฐอเมริกา
.....
นายกฯ บินลัดฟ้าสู่สหรัฐอเมริกาพร้อมแสดงบทบาทไทยบนเวที APEC 2023 ณ นครซานฟรานซิสโก รัฐแคลิฟอร์เนีย สหรัฐอเมริกา 12 - 19 พ.ย. 66 นอกจากนั้น นายกฯ จะได้พบกับภาคเอกชนรายใหญ่ระดับโลก ซึ่งเป็นโอกาสให้เกิดการค้าการลงทุนในไทยอีกด้วย
.
อ่านเพิ่มเติม คลิกhttps://www.thaigov.go.th/news/contents/details/74558
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-พัชรวาท เตรียมรับมือไฟป่า - หมอกควันภาคเหนือ ย้ำทุกหน่วยปฏิบัติการต้อง "แม่นยำ รวดเร็ว ทันท่วงที มีประสิทธิภาพ"
วันจันทร์ที่ 13 พฤศจิกายน 2566
พัชรวาท เตรียมรับมือไฟป่า - หมอกควันภาคเหนือ ย้ําทุกหน่วยปฏิบัติการต้อง "แม่นยํา รวดเร็ว ทันท่วงที มีประสิทธิภาพ"
พัชรวาท เตรียมรับมือไฟป่า - หมอกควันภาคเหนือ ย้ําทุกหน่วยปฏิบัติการต้อง "แม่นยํา รวดเร็ว ทันท่วงที มีประสิทธิภาพ"
พัชรวาท เตรียมรับมือไฟป่า - หมอกควันภาคเหนือ ย้ําทุกหน่วยปฏิบัติการต้อง "แม่นยํา รวดเร็ว ทันท่วงที มีประสิทธิภาพ"
วันที่ 8 พฤศจิกายน 2566 เวลา 10.00 น. พล.ต.อ.พัชรวาท วงษ์สุวรรณ รองนายกรัฐมนตรี และรัฐมนตรีว่าการกระทรวงทรัพยากรธรรมชาติและสิ่งแวดล้อม (รมว.ทส.) ลงพื้นที่จังหวัดเชียงใหม่ ตรวจเยี่ยมและมอบนโยบาย ติดตามการเตรียมความพร้อมรับมือสถานการณ์ไฟป่า หมอกควัน และฝุ่นละออง สั่งการหน่วยงานที่เกี่ยวข้อง ทั้งจากส่วนกลาง ส่วนภูมิภาค ท้องถิ่นภาคเอกชน ภาคประชาสังคม ผู้ว่าราชการจังหวัด ทั้ง 17 จังหวัด เร่งรัดการดําเนินมาตรการเพื่อลดฝุ่นควัน PM2.5 ทั้งระบบให้เกิดผลเป็นรูปธรรม เน้นย้ําให้ทุกหน่วยงานปฏิบัติการด้วยความ "แม่นยํา รวดเร็ว ทันท่วงที มีประสิทธิภาพ“ พร้อมตรวจความพร้อมของหน่วยปฏิบัติการ ปล่อยขบวนคาราวานปฏิบัติการป้องกันและแก้ไขปัญหาไฟป่า หมอกควัน ฝุ่นละออง และมอบถุงยังชีพให้แก่เจ้าหน้าที่ผู้ปฏิบัติงาน โดยมี นายจักรพล ตั้งสุทธิธรรม รองเลขาธิการนายกรัฐมนตรีฝ่ายการเมือง นายนพดล พลเสน เลขานุการ รมว.ทส. นายจตุพร บุรุษพัฒน์ ปลัด ทส. และคณะผู้บริหาร ทส. เข้าร่วม ณ หอประชุมเฉลิมพระเกียรติ 80 พรรษา องค์การบริหารส่วนจังหวัดเชียงใหม่ จังหวัดเชียงใหม่
พล.ต.อ.พัชรวาท กล่าวว่า สถานการณ์ปี 2566 เกิดฝุ่น PM2.5 และจุดความร้อนปริมาณสูงกว่าปีที่ผ่านมาและในปี 2567 คาดว่าปรากฏการณ์เอลนีโญ จะทําให้สถานการณ์ไฟป่า หมอกควัน และฝุ่นละออง มีความรุนแรงมากขึ้น รัฐบาลมีความห่วงใยต่อสถานการณ์ดังกล่าวที่จะส่งผลกระทบต่อพี่น้องประชาชน จึงได้ตั้งคณะกรรมการจัดการปัญหามลพิษทางอากาศเพื่อความยั่งยืน และเร่งจัดตั้งศูนย์ปฏิบัติการระดับพื้นที่ เพื่อดําเนินการป้องกันและแก้ไขปัญหาไฟป่า การเผาในที่โล่งหมอกควันและฝุ่นละออง PM2.5 เน้นย้ําให้เกิดการสื่อสารในทุกระดับของภาครัฐ โดยเฉพาะผู้ปฏิบัติงานต้องเข้าใจแนวทางปฏิบัติที่จะควบคุมให้ลดการเผาไหม้ทั้งในพื้นที่เกษตรเผาไหม้ซ้ําซาก และพื้นที่ป่าอนุรักษ์ ป่าสงวนแห่งชาติ ที่มีสถานการณ์ไฟป่ารุนแรงโดยเฉพาะพื้นที่ 17 จังหวัดภาคเหนือ พร้อมเน้นย้ํามาตรการ "ตรึงพื้นที่ ให้มีจุดเฝ้าระวังในพื้นที่เสี่ยงต่อการเกิดไฟป่าในทุกพื้นที่ป่า มีการจัดระเบียบการเก็บหาของป่าโดยอนุญาตเฉพาะคนในพื้นที่เท่านั้น โดยผ่านการลงทะเบียนรายบุคคลในพื้นที่และปิดป่าเฉพาะในพื้นที่เสี่ยง"
สําหรับช่วงก่อนห้วงฤดูไฟป่าให้มีการจัดการเชื้อเพลิงในห้วงเวลาที่เหมาะสม ให้ตั้งจุดเฝ้าระวังเพื่อกระจายกําลังเจ้าหน้าที่ในการเฝ้าป่า โดยเฉพาะในพื้นที่ป่าอนุรักษ์จะต้องมีจุดตรวจ/จุดสกัด เพื่อมิให้เกิดการลักลอบเผาป่า เมื่อเข้าห้วงสถานการณ์ฤดูไฟป่าจะต้องมีผู้บังคับบัญชาเหตุการณ์ในระดับพื้นที่ มีกําลังพลและเครื่องมือพร้อมปฏิบัติในการดับไฟป่าและสามารถสับเปลี่ยนกําลังระดมพลช่วยกันดับไฟป่าได้อย่างทันท่วงที ผ่าน war room ระดับพื้นที่ และดึงหมู่บ้านเครือข่ายดับไฟป่ามาร่วมในการดับไฟป่าด้วย โดยมีเป้าลดพื้นที่ไฟไหม้ลง 50 % จากปี พ.ศ.2566 นอกจากนี้ ได้สั่งการให้ประสานงานและเจรจาขอความร่วมมือจากประเทศเพื่อนบ้าน ทั้งในระดับอาเซียน และระดับพหุภาคี เพื่อป้องกันและแก้ไขปัญหาหมอกควันข้ามแดนอย่างเต็มที่
รัฐบาลไทย-ข่าวทำเนียบรัฐบาล-เริ่มทันที “อนุทิน” ประกาศ TCAS 67 สมัครเลือกคณะฟรี หนุน “ศุภมาส” ดัน อว. สู่กระทรวงเศรษฐกิจ
วันจันทร์ที่ 13 พฤศจิกายน 2566
เริ่มทันที “อนุทิน” ประกาศ TCAS 67 สมัครเลือกคณะฟรี หนุน “ศุภมาส” ดัน อว. สู่กระทรวงเศรษฐกิจ
.....
เมื่อวันที่ 13 พฤศจิกายน 2566 นายอนุทิน ชาญวีรกูล รองนายกรัฐมนตรี และ รมว.มหาดไทยได้ตรวจเยี่ยม และมอบนโยบายกระทรวงการอุดมศึกษา วิทยาศาสตร์ วิจัยและนวัตกรรม (อว.) โดยมีนางสาวศุภมาส อิศรภักดี รัฐมนตรีว่าการกระทรวง อว. พร้อมผู้บริหาร และบุคลากรให้การต้อนรับ โดยบรรยากาศเป็นไปอย่างคึกคัก โดยนายอนุทิน ได้เข้าถวายสักการะพระบรมราชานุสาวรีย์พระบาทสมเด็จพระจอมเกล้าเจ้าอยู่หัว(รัชกาลที่ 4) จากนั้นขึ้นรถตุ๊กตุ๊ก ไฟฟ้า EV ( MuvMi) ที่ผลิตโดยคนไทยเพื่อแก้ปัญหาฝุ่น PM 2.5 และลดการใช้พลังงานน้ํามันที่กระทรวง อว.ให้การสนับสนุนภาคเอกชนเพื่อมาชมนิทรรศการการจัดแสดงผลงานเด่นของหน่วยงานต่างๆ ของกระทรวง อว. ก่อนมอบนโยบายให้กับผู้บริหารกระทรวง อว.
.
นายอนุทิน กล่าวมอบนโยบายว่า ได้เน้นย้ําให้กระทรวง อว. ให้ความสําคัญในการตอบโจทย์ ความต้องการของประเทศ และของโลก และให้ความสําคัญกับ “การพัฒนาที่ยั่งยืน” ส่งเสริมเศรษฐกิจสร้างสรรค์ และเทคโนโลยีปัญญาประดิษฐ์ โดยดําเนินการภายใต้หลักการ "เอกชนนํา รัฐสนับสนุน" ที่สําคัญวาระเร่งด่วนที่กระทรวง อว. ต้องดําเนินการทันที คือ การลดความเหลื่อมล้ํา และกระจายโอกาสการเข้าถึงการศึกษาในระดับอุดมศึกษา โดยการให้กระทรวง อว. และที่ประชุมอธิการบดีแห่งประเทศไทย (ทปอ.) ช่วยแบ่งเบาภาระค่าใช้จ่าย ให้กับผู้ปกครอง และนักเรียน ในการสมัครคัดเลือกเข้ามหาวิทยาลัยผ่านระบบการรับสมัครสอบกลาง ประจําปี 2567 หรือ “TCAS 67” ในรอบแอดมิชชั่น ซึ่งเป็นรอบที่มีนักเรียนจํานวนมากที่สุด กว่า 125,000 คนต่อปี เข้ามาสมัคร
.
“ผมขอประกาศข่าวดีว่ากระทรวง อว. และ ทปอ. จะนํางบประมาณมาอุดหนุนการสมัครในรอบแอดมิชชั่น โดยจะเริ่มตั้งแต่ “TCAS 67” ในเดือนพฤษภาคม ที่จะถึงนี้ เพื่อช่วยแบ่งเบาภาระค่าใช้จ่าย โดยให้นักเรียน แต่ละคน สามารถสมัครเลือกคณะ 1 - 10 อันดับได้ฟรี เป็นการช่วยแบ่งเบาภาระได้สูงสุดคนละ 900 บาท ถือเป็นหนึ่งในความพยายามระยะสั้นในการลดค่าใช้จ่ายในการเข้าถึงการศึกษา ขณะที่รัฐบาลกําลังพลิกฟื้นเศรษฐกิจให้กลับมาเติบโตอย่างแข็งแรง ซึ่งจะเป็นการเพิ่มโอกาสให้กับเยาวชนไทย ได้มีทางเลือกในการศึกษา ในระดับอุดมศึกษามากขึ้น” นายอนุทิน กล่าว และว่า
ตนในฐานะกํากับดูแลกระทรวงมหาดไทย กระทรวง อว. กระทรวงศึกษาธิการ กระทรวงแรงงาน ให้ความสําคัญในการสร้างสังคมไทยให้เป็นสังคมวิทยาศาสตร์ สังคมแห่งการเรียนรู้ สังคมแห่งเหตุผล และ สังคมแห่งปัญญา โดยกระทรวง อว. มีองค์ความรู้มากมายที่พร้อมจะถ่ายทอดให้ประชาชนทุกสาขาอาชีพ แต่การถ่ายทอดนั้นยังเป็นไปอย่างจํากัด องค์ความรู้เหล่านั้นจึงอยู่ในกระทรวง แต่ไม่ได้รับการนําเสนอ และถ่ายทอดไปถึงประชาชนกลุ่มเป้าหมาย อย่างทั่วถึง ดังนั้น กระทรวง อว. ต้องรับเป็นนโยบายให้ความสําคัญกับการเผยแพร่องค์ความรู้ ในรูปแบบ และช่องทางที่เหมาะสม เพื่อให้เกิดสังคมแห่งการเรียนรู้ เพิ่มศักยภาพในการแข่งขันของประเทศในภาพรวม
.
“เมื่อครั้งที่ผมเป็นรัฐมนตรีว่าการกระทรวงสาธารณสุข ได้ปรับเปลี่ยนมุมมองในการทํางานของกระ ทรวงให้เป็นหนึ่งในกระทรวงเศรษฐกิจเพราะความมั่นคงทางสุขภาพของประชาชนคือรากฐานที่สําคัญทางเศรษฐกิจของประเทศ กระทรวง อว. ก็เช่นกัน ภายใต้การนําของรมว.ศุภมาส อิศรภักดี กระทรวง อว. จะก้าวสู่ความ เป็นกระทรวงเศรษฐกิจที่จะเป็นเสาหลักทางปัญญา และนําพาโอกาสทางเศรษฐกิจสู่ประชาชนต่อไป” นายอนุทิน กล่าว
#อว #กระทรวงอว #MHESI #กระทรวงการอุดมศึกษาวิทยาศาสตร์วิจัยและนวัตกรรม
รัฐบาลไทย-ข่าวทำเนียบรัฐบาล-มาตรการลดค่าครองชีพของภาครัฐได้ผลดี กดเงินเฟ้อ ต.ค. ลดลง 0.31% ครั้งแรกในรอบ 25 เดือน
วันจันทร์ที่ 13 พฤศจิกายน 2566
มาตรการลดค่าครองชีพของภาครัฐได้ผลดี กดเงินเฟ้อ ต.ค. ลดลง 0.31% ครั้งแรกในรอบ 25 เดือน
.....
กระทรวงพาณิชย์ โดยสํานักงานนโยบายและยุทธศาสตร์การค้า เผยตัวเลขเงินเฟ้อของไทยเดือนต.ค. 66 อยู่ที่ 107.72 เมื่อเทียบกับช่วงเดียวกันปีก่อน ซึ่งอยู่ที่ 108.06 ส่งผลให้อัตราเงินเฟ้อทั่วไปลดลง 0.31% นับเป็นการลดลงครั้งแรกในรอบ 25 เดือน
.
อัตราเงินเฟ้อที่ลดลง เป็นผลจากการดําเนินนโยบายของรัฐบาลผ่านมาตรการต่าง ๆ ที่มุ่งลดค่าครองชีพบรรเทาความเดือดร้อนของประชาชน ซึ่งในส่วนของค่าครองชีพในชีวิตประจําวัน สินค้าหลายรายการปรับลง เนื่องจากการปรับลดค่าไฟฟ้าและราคาน้ํามันของภาครัฐ ในเดือนต.ค. ที่ผ่านมา
.
สําหรับดัชนีความเชื่อมั่นผู้บริโภคโดยรวมที่ปรับสูงขึ้นในเดือนต.ค. นี้ มาจากเศรษฐกิจไทยที่ฟื้นตัวต่อเนื่อง จากภาคการท่องเที่ยว และการส่งออกของไทยที่ขยายตัวติดต่อกัน 2 เดือน โดยเฉพาะราคาสินค้าเกษตรสําคัญ ทั้งข้าวเปลือก มันสําปะหลัง และยางพารา ราคาปรับสูงขึ้น ส่งผลให้รายได้เกษตรกร และค่าจ้างเฉลี่ยอยู่ในระดับดี ส่งให้อุปสงค์ในประเทศปรับตัวดีขึ้น จากการขับเคลื่อนนโยบาย Quick Win ของรัฐบาลอย่างเป็นรูปธรรม
.
ส่วนแนวโน้มอัตราเงินเฟ้อทั่วไปเดือนพ.ย. 66 คาดว่าจะปรับลดลงเล็กน้อยเมื่อเทียบกับเดือนพ.ย. 66 ตามราคาสินค้าในกลุ่มอาหาร (เนื้อสัตว์ เครื่องประกอบอาหาร) และกลุ่มพลังงาน (ไฟฟ้า น้ํามันเชื้อเพลิง) รวมถึงสินค้าอุปโภคที่จําเป็นต่อการครองชีพหลายรายการ และต้นทุนการผลิตที่ปรับลดลง จากมาตรการช่วยเหลือของภาครัฐ มีส่วนทําให้อัตราเงินเฟ้อมีแนวโน้มลดลง
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ปลื้ม! นิตยสาร Lonely Planet ยกภาคใต้เป็น Best in Travel 2024 ติด “TOP 10 ภูมิภาคน่าเที่ยวที่่สุดในโลก”
วันจันทร์ที่ 13 พฤศจิกายน 2566
ปลื้ม! นิตยสาร Lonely Planet ยกภาคใต้เป็น Best in Travel 2024 ติด “TOP 10 ภูมิภาคน่าเที่ยวที่่สุดในโลก”
.....
นิตยสารระดับโลก Lonely Planet ได้จัดอันดับสถานที่ท่องเที่ยวที่ดีที่สุดในโลกสําหรับปี 67 (Best in Travel 2024) ซึ่งภาคใต้ของไทยติดอันดับ Top 10 ภูมิภาคที่น่าเที่ยวที่สุดในโลกด้วย
.
Lonely Planet ได้เชิญชวนนักท่องเที่ยวทั่วโลกมาสัมผัสประสบการณ์การท่องเที่ยวในไทย โดยแนะนํากิจกรรม/สถานที่ท่องเที่ยวในภาคใต้ของไทย ดังนี้
1) สัมผัสบรรยากาศเมืองเก่าที่ผสมผสานความเป็นไทยและจีนที่ อ.หาดใหญ่ จ.สงขลา
2) สํารวจธรรมชาติทั้งเดินชมถ้ําและส่องนก จ.พัทลุง
3) เที่ยวชมชมเกาะที่สวยงามใน จ.ตรังและสตูล
4) ท่องเที่ยวเชิงธรรมชาติใน อ.เบตง จ.ยะลา
5) สัมผัสวิถีชีวิตคนไทย-มุสลิมและธรรมชาติที่สวยงามใน จ.นครศรีธรรมราช
.
นอกจากนี้ Lonely Planet ได้กล่าวถึงความโดดเด่นของภาคใต้ ไว้ว่า “เป็นภูมิภาคที่แสดงให้เห็นอีกด้านหนึ่งของไทย ซึ่งมีการผสมผสานทั้งมัสยิดอันวิจิตรงดงาม และศาลเจ้าอันลึกลับซึ่งมีเสียงสวดมนต์อันไพเราะพร้อมเสียงระฆังของวัด มีชายหาดอันเงียบสงบยาวหลายไมล์ หมู่บ้านชาวประมงตามวิถีแบบดั้งเดิม อุทยานแห่งชาติที่สวยงามซึ่งปกคลุมไปด้วยผืนป่า รวมถึงเป็นภูมิภาคที่มีประวัติศาสตร์ยาวนานหลายศตวรรษ มีอาหารฮาลาลที่มีเอกลักษณ์และวัฒนธรรมท้องถิ่นที่ผสมผสานระหว่างไทย มาเลย์ และอินโด-เปอร์เซีย ยาวนานหลายศตวรรษ” สิ่งเหล่านี้ ล้วนบรรยายให้ทั่วโลกได้เห็นว่าภาคใต้ของไทยมีความหลากหลายที่งดงามและมีเอกลักษณ์
.
อ่านเพิ่มเติม คลิก >> https://www.thaigov.go.th/news/contents/details/74559
#ไทยคู่ฟ้า #สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-​"รัดเกล้า" เผย รัฐบาลฯ​ ทำงานแบบไร้รอยต่อกระทรวง​ นำหลายหน่วยงานจับมือกันแน่น ร่วมกันเดินหน้าทำงานเพื่อประชาชน​ ตอบโจทย์ความต้องการทั้งมิติ​ คลัง​​-พลังงาน​-อุตสาหกรรม​-เกษตร​
วันจันทร์ที่ 13 พฤศจิกายน 2566
13/11/2566
​"รัดเกล้า" เผย รัฐบาลฯ​ ทํางานแบบไร้รอยต่อกระทรวง​ นําหลายหน่วยงานจับมือกันแน่น ร่วมกันเดินหน้าทํางานเพื่อประชาชน​ ตอบโจทย์ความต้องการทั้งมิติ​ คลัง​​-พลังงาน​-อุตสาหกรรม​-เกษตร​
​"รัดเกล้า" เผย รัฐบาลฯ​ ทํางานแบบไร้รอยต่อกระทรวง​ นําหลายหน่วยงานจับมือกันแน่น ร่วมกันเดินหน้าทํางานเพื่อประชาชน​ ตอบโจทย์ความต้องการทั้งมิติ​ คลัง​ ​- พลังงาน​ - อุตสาหกรรม​ - เกษตร​ "ขบวนการรวมมิตร​ ภารกิจคลายทุกข์ให้ประชาชน" แก้ปัญหาปากท้อง
วันที่ 13 พฤศจิกายน 2566 นางรัดเกล้า อินทวงศ์ สุวรรณคีรี รองโฆษกประจําสํานักนายกรัฐมนตรี เปิดเผยความคืบหน้าในสัปดาห์ที่ผ่านมา​ กระทรวงอุตสาหกรรม ร่วมกับ​ กระทรวงการคลัง​ กระทรวงเกษตร​และ​สหกรณ์ และกระทรวงพลังงาน​ ภายใต้กิจกรรม​ "ขบวนการ​ รวมมิตรภารกิจคลายทุกข์ให้ประชาชน" โดยคิกออฟ​เริ่มต้นกิจกรรมฯ ที่เขตบางกะปิ และมีแผนที่จะกระจายไปอีกทั่วกรุงเทพมหานครปริมณฑล และนําไปสู่การขยายผลในพื้นที่อื่นๆทั่วประเทศในอนาคต
สําหรับกิจกรรมหลัก อาทิ ฝึกอาชีพ เสริมทักษะสร้างรายได้โดยกรมส่งเสริมอุตสาหกรรม กระทรวงอุตสาหกรรม ภายใต้นโยบายของ น.ส.พิมพ์ภัทรา วิชัยกุล รัฐมนตรีว่าการกระทรวงอุตสาหกรรม การสร้างวินัยการเงิน เริ่มออม เปิดบัญชีธนาคาร เข้าถึงแหล่งเงินทุนตั้งต้นประกอบอาชีพ ปรึกษาการปรับโครงสร้างหนี้โดย ธนาคารออมสินธนาคารกรุงไทย ธนาคารอาคารสงเคราะห์ (ธอส.) ธนาคารอิสลามแห่งประเทศไทย ซึ่งเป็นธนาคารที่อยู่ภายใต้การกํากับดูแลของกระทรวงการคลัง โดยนายกฤษฎา จีนะวิจารณะ รัฐมนตรีช่วยว่าการกระทรวงการคลัง การสนับสนุนแว่นสายตาสําหรับอ่านหนังสือ แก่ผู้สูงอายุและกลุ่มเปราะบางที่เข้าร่วมกิจกรรม โดยการไฟฟ้าฝ่ายผลิตแห่งประเทศไทย (กฟผ.) กระทรวงพลังงาน ภายใต้นโยบายพีระพันธุ์ สาลีรัฐวิภาค รองนายกรัฐมนตรีและรัฐมนตรีว่าการกระทรวงพลังงาน และสนับสนุนข้าวสารสําหรับผู้สูงอายุและประชาชนกลุ่มเปราะบางในชุมชนโดยกระทรวงเกษตรและสหกรณ์ ซึ่งมีนายอนุชา นาคาศัย รัฐมนตรีช่วยกว่าการกระทรวงเกษตรและสหกรณ์ ร่วมเดินหน้าขับเคลื่อนนโยบาย​ โดนบรรยากาศงานมีความคึกคัก​ ได้การตอบรับจากประชาชนอย่างดีเยี่ยม
“....กิจกรรมนี้ไม่ได้มีแต่ตัวแทนจากกระทรวงต่างๆ เท่านั้น แต่มีภาคตัวแทนประชาชนอีกมากมายที่มาร่วมกิจกรรมด้วยเช่น บูธของทีมไรท์​ (Right​ Team) ที่เป็นการรวมตัวของกลุ่มคนรุ่นใหม่ ทํากิจกรรมสอบถามความคิดเห็นของประชาชนในหัวข้อว่า “คุณอยากเห็น ประเทศไทย เป็นแบบไหน” โดยผลโพลที่ได้ออกมาคือประชาชนต้องการให้ประเทศเดินหน้า พัฒนาในเรื่อง
ความปลอดภัยในการดําเนินชีวิต ทั้งกฏหมายการใช้อาวุธปืน ยาเสพติดที่มีผลต่อเยาวชน และเศรษฐกิจความเป็นอยู่คุณภาพชีวิต
"... อยากให้เห็นกันว่า​ กิจกรรม "ขบวนการรวมมิตร​ ภารกิจคลายทุกข์ให้ประชาชน" นี้เป็นเพียงหนึ่งในตัวอย่างของการร่วมมือกันอย่างเหนียวแน่นของทุกๆ​ กรม กระทรวง หน่วยงาน ต่างๆ ของรัฐบาลชุดนี้​ที่เน้นย้ําเรื่องการหาจุดร่วม​ สงวนจุดต่าง....” รัดเกล้า​ ย้ํา
รัฐบาลไทย-ข่าวทำเนียบรัฐบาล-‘ปลัดฯ จตุพร‘ ต้อนรับ ปลัด พม. ร่วมหารือความร่วมมือด้านการเปลี่ยนแปลงสภาพภูมิอากาศ มุ่งแก้ปัญหาให้ประชาชนทุกกลุ่มอย่างเท่าเทียม
วันจันทร์ที่ 13 พฤศจิกายน 2566
‘ปลัดฯ จตุพร‘ ต้อนรับ ปลัด พม. ร่วมหารือความร่วมมือด้านการเปลี่ยนแปลงสภาพภูมิอากาศ มุ่งแก้ปัญหาให้ประชาชนทุกกลุ่มอย่างเท่าเทียม
‘ปลัดฯ จตุพร‘ ต้อนรับ ปลัด พม. ร่วมหารือความร่วมมือด้านการเปลี่ยนแปลงสภาพภูมิอากาศ มุ่งแก้ปัญหาให้ประชาชนทุกกลุ่มอย่างเท่าเทียม
‘ปลัดฯ จตุพร‘ ต้อนรับ ปลัด พม. ร่วมหารือความร่วมมือด้านการเปลี่ยนแปลงสภาพภูมิอากาศ มุ่งแก้ปัญหาให้ประชาชนทุกกลุ่มอย่างเท่าเทียม
วันที่ 31 ตุลาคม 2566 เวลา 09.00 น. นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม (ปกท.ทส.) พร้อมคณะผู้บริหารกระทรวงฯ ให้การต้อนรับนายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ และคณะ ในโอกาสเข้าหารือการดําเนินงานด้านการเปลี่ยนแปลงสภาพภูมิอากาศ เพื่อแลกเปลี่ยนเรียนรู้ แนวคิด ประสบการณ์ ข้อเสนอแนะ และแนวทางความร่วมมือ สําหรับนําไปต่อยอดนโยบายการพัฒนาเพื่อประชาชนทุกกลุ่มอย่างเท่าเทียมเป็นรูปธรรม ณ ห้องประชุมอารีย์สัมพันธ์ กรมการเปลี่ยนแปลงสภาพภูมิอากาศและสิ่งแวดล้อม
ปกท.ทส. ได้กล่าวขอบคุณกระทรวงการพัฒนาสังคมและความมั่นคงของมนุษย์ ที่ได้เห็นความสําคัญของการเปลี่ยนแปลงสภาพภูมิอากาศ ซึ่งเป็นเรื่องที่ใกล้ตัวและเกี่ยวข้องกับประชาชนโดยตรง โดยเฉพาะกลุ่มเปราะบาง เด็ก สตรี คนพิการ ผู้สูงอายุ ที่จะได้รับผลกระทบรุนแรงกว่ากลุ่มอื่น และขอร่วมขับเคลื่อนและสนับสนุนการทํางานในทุกมิติ ทั้งคน สังคม และสิ่งแวดล้อม พร้อมทั้งยินดีให้คําแนะนําแนวทางการดําเนินงาน การพัฒนานโยบาย และการจัดกิจกรรมที่เหมาะสม เพื่อประโยชน์ต่อการพัฒนาคุณภาพชีวิตของประชาชนทุกกลุ่มให้สามารถตั้งรับปรับตัวต่อการเปลี่ยนแปลงสภาพภูมิอากาศได้อย่างเท่าทัน โดยมุ่งแก้ปัญหาให้กับประชาชนทุกระดับอย่างเท่าเทียม
รัฐบาลไทย-ข่าวทำเนียบรัฐบาล-ลาดตระเวนทางน้ำตามแนวชายแดนไทย-ลาว เพิ่มความเข้มงวดในการป้องกันการกระผิดกฎหมายตามแนวชายแดน
วันจันทร์ที่ 13 พฤศจิกายน 2566
ลาดตระเวนทางน้ําตามแนวชายแดนไทย-ลาว เพิ่มความเข้มงวดในการป้องกันการกระผิดกฎหมายตามแนวชายแดน
ผู้บังคับหน่วยเฉพาะกิจกรมทหารพรานที่ 23 ร่วมกับหน่วยเรือรักษาความสงบตามลําน้ําโขง ลาดตระเวนทางน้ําตรวจเยี่ยม ตามแนวชายแดนไทย-ลาว บริเวณเลียบแม่น้ําโขง
​เพื่อตรวจเยี่ยมให้กําลังใจกําลังพล และ โดยเน้นย้ําให้เพิ่มความเข้มงวดในการป้องกันสกัดกั้นการลักลอบเข้าเมืองทั้งช่องทางท่าข้ามที่อาจจะใช้ในการลักลอบทําผิดกฏหมาย และป้องกันการรุกล้ําอธิปไตยของชาติ
รัฐบาลไทย-ข่าวทำเนียบรัฐบาล-“พัชรวาท” ประชุม คกก.ป่าไม้แห่งชาติ เคาะ ส่งออกสิ่งประประดิษฐ์จากไม้ ไม่ต้องขออนุญาต แก้ปัญหาผู้ประกอบการส่งขายต่างประเทศ
วันจันทร์ที่ 13 พฤศจิกายน 2566
“พัชรวาท” ประชุม คกก.ป่าไม้แห่งชาติ เคาะ ส่งออกสิ่งประประดิษฐ์จากไม้ ไม่ต้องขออนุญาต แก้ปัญหาผู้ประกอบการส่งขายต่างประเทศ
“พัชรวาท” ประชุม คกก.ป่าไม้แห่งชาติ เคาะ ส่งออกสิ่งประประดิษฐ์จากไม้ ไม่ต้องขออนุญาต แก้ปัญหาผู้ประกอบการส่งขายต่างประเทศ
“พัชรวาท” ประชุม คกก.ป่าไม้แห่งชาติ เคาะ ส่งออกสิ่งประประดิษฐ์จากไม้ ไม่ต้องขออนุญาต แก้ปัญหาผู้ประกอบการส่งขายต่างประเทศ
วันที่ 10 พฤศจิกายน 2566 เวลา 10.00 น. พล.ต.อ.พัชรวาท วงษ์สุวรรณ รองนายกรัฐมนตรี และรัฐมนตรีว่าการกระทรวงทรัพยากรธรรมชาติและสิ่งแวดล้อม (รมว.ทส.) เป็นประธานการประชุมคณะกรรมการนโยบายป่าไม้แห่งชาติ ครั้งที่ 2/2566 โดยมีนายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม คณะกรรมการ ผู้ทรงคุณวุฒิ พร้อมด้วยผู้แทนจากหน่วยงานที่เกี่ยวข้อง เข้าร่วมประชุม และมีนายสุรชัย อจลบุญ อธิบดีกรมป่าไม้ ทําหน้าที่ฝ่ายเลขานุการฯ ณ ห้องประชุม ชั้น 17 กระทรวงทรัพยากรธรรมชาติและสิ่งแวดล้อม และผ่านระบบ Video Conference เร่งพิจารณาแก้ไขปัญหาให้ผู้ประกอบการค้าไม้ประเภทสิ่งประดิษฐ์ ที่ได้รับผลกระทบ หลังออกประกาศให้ต้องมีหนังสือรับรองในการส่งออก
พล.ต.อ.พัชรวาท กล่าวว่า จากการปรับปรุงประกาศกระทรวงพาณิชย์ เรื่อง กําหนดให้ไม้พะยูงเป็นสินค้าที่ต้องห้าม ให้ไม้ท่อน ไม้แปรรูป และไม้ล้อมบางชนิดเป็นสินค้าที่ต้องขออนุญาต และให้สิ่งประดิษฐ์ของไม้และถ่านไม้ เป็นสินค้าที่ต้องมีหนังสือรับรองในการส่งออกไปนอกราชอาณาจักร พ.ศ. 2566 ส่งผลกระทบต่อการดําเนินธุรกิจของผู้ประกอบการค้าไม้ประเภทสิ่งประดิษฐ์ จะต้องเพิ่มระยะเวลาและขั้นตอนในการส่งออกสิ่งประดิษฐ์ของไม้ ซึ่งเดิมไม่ได้มีข้อบังคับให้ขอหนังสือรับรองในการส่งออกสิ่งประดิษฐ์ไปนอกราชอาณาจักร
ที่ประชุมฯ จึงได้พิจารณาแนวทางการแก้ไขปัญหาดังกล่าว เพื่อสนับสนุนนโยบายรัฐบาลในการช่วยให้ผู้ประกอบการสามารถดําเนินธุรกิจได้อย่างสะดวก รวดเร็ว ลดค่าใช้จ่าย โดยมีมติเห็นชอบให้แก้ไขความในข้อ 6 ของประกาศกระทรวงพาณิชย์ฯ โดยให้ตัดสิ่งประดิษฐ์ไม้ออกจากสินค้าที่ต้องมีหนังสือรับรองเพื่อการค้าหรือการส่งออกตามกฎหมายว่าด้วยป่าไม้ประกอบการปฏิบัติพิธีการศุลกากรการส่งออกไปนอกราชอาณาจักร และหลังจากแก้ไขประกาศกระทรวงพาณิชย์ฯ หากผู้ประกอบการค้าไม้มีความประสงค์จะขอหนังสือรับรองเพื่อการค้าหรือส่งออกสินค้าไปนอกราชอาณาจักร ตามข้อกําหนดของประเทศปลายทาง สามารถยื่นคําขอต่อพนักงานเจ้าหน้าที่ในการออกหนังสือรับรองได้ตามมาตรา 18/2 แห่งพระราชบัญญัติป่าไม้ พุทธศักราช 2484 โดยที่ประชุมฯ ได้มอบให้กระทรวงพาณิชย์ โดยกรมการค้าต่างประเทศ ดําเนินการในส่วนที่เกี่ยวข้องและเสนอคณะรัฐมนตรีตามขั้นตอนต่อไป รวมทั้งมอบหมายให้กรมป่าไม้ กําหนดแนวทางปฏิบัติที่แสดงขั้นตอนและระยะเวลาในการออกหนังสือรับรองเพื่อการค้าหรือส่งออกสินค้าไม้ตามกฎหมายว่าด้วยป่าไม้ ของกระทรวงทรัพยากรธรรมชาติและสิ่งแวดล้อม ต่อไป
รัฐบาลไทย-ข่าวทำเนียบรัฐบาล-ดีอี - ดีป้า เปิดยิ่งใหญ่โครงการ 1 ตำบล 1 ดิจิทัล “ชุมชนโดรนใจ” เดินหน้าพัฒนาชุมชนเกษตรกรไทยด้วยเทคโนโลยีโดรนเพื่อการเกษตร
วันจันทร์ที่ 13 พฤศจิกายน 2566
ดีอี - ดีป้า เปิดยิ่งใหญ่โครงการ 1 ตําบล 1 ดิจิทัล “ชุมชนโดรนใจ” เดินหน้าพัฒนาชุมชนเกษตรกรไทยด้วยเทคโนโลยีโดรนเพื่อการเกษตร
ดีอี - ดีป้า เปิดยิ่งใหญ่โครงการ 1 ตําบล 1 ดิจิทัล “ชุมชนโดรนใจ” เดินหน้าพัฒนาชุมชนเกษตรกรไทยด้วยเทคโนโลยีโดรนเพื่อการเกษตร
วันนี้ (13พฤศจิกายน 2566) นายประเสริฐ จันทรรวงทอง รัฐมนตรีว่าการกระทรวงดิจิทัลเพื่อเศรษฐกิจและสังคม (รมว.ดีอี) เป็นประธานในพิธีเปิดโครงการ 1 ตําบล 1 ดิจิทัล (ชุมชนโดรนใจ) โดยมี ผศ.ดร.ณัฐพล นิมมานพัชรินทร์ ผู้อํานวยการใหญ่ สํานักงานส่งเสริมเศรษฐกิจดิจิทัล (ดีป้า) และคณะผู้บริหารจากหน่วยงานต่าง ๆ ร่วมในพิธี ณ อุทยาน 100 ปี จุฬาลงกรณ์มหาวิทยาลัย
โดยโครงการนี้จัดขึ้นเพื่อเพื่อมุ่งพัฒนาความรู้ ความเข้าใจ และทักษะที่ถูกต้องเกี่ยวกับการประยุกต์ใช้และซ่อมบํารุงโดรนเพื่อการเกษตรแก่ชุมชนและเกษตรกรทั่วประเทศ พร้อมส่งเสริมการเปลี่ยนผ่านธุรกิจดั้งเดิมสู่ ศูนย์บริการซ่อมบํารุง ฉีดพ่น และจําหน่ายโดรนเพื่อการเกษตร คาดภายใน 1 ปีของการดําเนินโครงการจะเกิดศูนย์บริการฯ ทั่วประเทศ 50 ศูนย์ ผลักดันให้ชุมชนเกิดการประยุกต์ใช้โดรนเพื่อการเกษตร 500 ชุมชน สร้างมูลค่าทางเศรษฐกิจไม่น้อยกว่า 350 ล้านบาท ตอบสนองเป้าหมายสําคัญในเรื่องของการเพิ่มขีดความสามารถด้านดิจิทัลเพื่อสร้างข้อได้เปรียบทางการแข่งขันของประเทศ ภายใต้แผนงานเครื่องยนต์เพื่อการพัฒนาเศรษฐกิจและสังคมดิจิทัล
รมว.ประเสริฐ กล่าวว่า กระทรวงดีอี พร้อมเดินหน้าขับเคลื่อนเศรษฐกิจและสังคมดิจิทัลผ่านเครื่องยนต์ใหม่ของประเทศไทย (The Growth Engine of Thailand) ซึ่งถือเป็นแผนการดําเนินงานสําคัญที่มุ่งเน้นเป้าหมายด้านการเพิ่มขีดความสามารถด้านดิจิทัลในการสร้างข้อได้เปรียบทางการแข่งขันของประเทศ (Thailand Competitiveness) “สําหรับ โครงการ 1 ตําบล 1 ดิจิทัล (ชุมชนโดรนใจ) ที่ดําเนินการโดย กระทรวงดีอี และ ดีป้า จะช่วยส่งเสริมให้วิสาหกิจชุมชนสามารถประยุกต์ใช้เทคโนโลยีดิจิทัลเพื่อสร้างรายได้และก้าวทันความเปลี่ยนแปลงในยุคเศรษฐกิจดิจิทัล ซึ่งเป็นการสร้างสังคมดิจิทัลบนฐานความรู้ ทั่วถึง รู้ประยุกต์ใช้เป็น สนองตอบเป้าหมายสําคัญในเรื่องของการเพิ่มขีดความสามารถด้านดิจิทัลเพื่อสร้างข้อได้เปรียบทางการแข่งขันของประเทศตามแผนการดําเนินงานเพื่อขับเคลื่อนเศรษฐกิจและสังคมดิจิทัลไทย"
เกษตรกรและชุมชนที่สนใจ รวมถึงประชาชนทั่วไปสามารถร่วมอบรมผู้บังคับหรือปล่อยอากาศยานซึ่งไม่มีนักบินฯ และหลักสูตรทักษะการซ่อมบํารุงและดูแลรักษาโดรนเพื่อการเกษตรผ่านระบบ Online และ Onsite หรือร่วมกิจกรรมสร้างความตระหนักรู้และกระตุ้นให้เกิดการประยุกต์ใช้เทคโนโลยีโดรนเพื่อการเกษตรใน 5 ภูมิภาค รวมถึงการแข่งขันบินและซ่อมบํารุงโดรนเพื่อการเกษตรระดับภูมิภาคและชิงแชมป์ประเทศไทย โดยสามารถติดตามข่าวสารและศึกษารายละเอียดโครงการ 1 ตําบล 1 ดิจิทัล (ชุมชนโดรนใจ) ได้ที่ Facebook Page: depa Thailand หรือสอบถามข้อมูลเพิ่มเติมที่ 08 5125 1340 และ 08 2516 6224
_____________________________
รัฐบาลไทย-ข่าวทำเนียบรัฐบาล-ปลัด สธ. วางศิลาฤกษ์อาคารเวชศาสตร์ฟื้นฟู คลินิกพิเศษและส่งเสริมสุขภาพ รพ.ชัยนาทนเรนทร รองรับการขยายบริการประชาชน
วันอังคารที่ 14 พฤศจิกายน 2566
ปลัด สธ. วางศิลาฤกษ์อาคารเวชศาสตร์ฟื้นฟู คลินิกพิเศษและส่งเสริมสุขภาพ รพ.ชัยนาทนเรนทร รองรับการขยายบริการประชาชน
ปลัดกระทรวงสาธารณสุข วางศิลาฤกษ์อาคารเวชศาสตร์ฟื้นฟู คลินิกพิเศษและส่งเสริมสุขภาพ โรงพยาบาลชัยนาทนเรนทร ยกระดับศักยภาพการให้บริการ เพิ่มโอกาสเข้าถึงบริการทางการแพทย์ให้กับประชาชน เจ้าหน้าที่สามารถปฏิบัติงานได้คล่องตัวมากขึ้น
ปลัดกระทรวงสาธารณสุข วางศิลาฤกษ์อาคารเวชศาสตร์ฟื้นฟู คลินิกพิเศษและส่งเสริมสุขภาพ โรงพยาบาลชัยนาทนเรนทร ยกระดับศักยภาพการให้บริการ เพิ่มโอกาสเข้าถึงบริการทางการแพทย์ให้กับประชาชน เจ้าหน้าที่สามารถปฏิบัติงานได้คล่องตัวมากขึ้น คาดแล้วเสร็จเดือนมีนาคม 2568
วันนี้ (14 พฤศจิกายน 2566) ที่โรงพยาบาลชัยนาทนเรนทร จังหวัดชัยนาท นายแพทย์โอกาส การย์กวินพงศ์ ปลัดกระทรวงสาธารณสุข เป็นประธานในพิธีวางศิลาฤกษ์อาคารเวชศาสตร์ฟื้นฟู คลินิกพิเศษและส่งเสริมสุขภาพ โดยมี พระราชวชิรกิจจาทร เจ้าคณะจังหวัดชัยนาท เจ้าอาวาสวัดพระบรมธาตุวรวิหาร เป็นประธานพิธีฝ่ายสงฆ์ และ นายนที มนตริวัต ผู้ว่าราชการจังหวัดชัยนาท เป็นประธานฝ่ายฆราวาส พร้อมทั้งหัวหน้าส่วนราชการ ผู้บริหาร เจ้าหน้าที่ และประชาชน ร่วมพิธี พร้อมกันนี้ได้เยี่ยมให้กําลังใจเจ้าหน้าที่ผู้ปฏิบัติงาน และติดตามการดําเนินงานด้านการแพทย์และสาธารณสุขของโรงพยาบาลด้วย
“กระทรวงสาธารณสุข มีนโยบายในการจัดระบบบริการสุขภาพโดยยึดประชาชนเป็นศูนย์กลางโดยสนับสนุนโรงพยาบาลในสังกัดทุกแห่งพัฒนาศักยภาพการให้บริการให้สอดคล้องกับความต้องการของประชาชนและบริบทด้านสุขภาพในพื้นที่ รวมถึงหากสถานบริการใดที่มีความพร้อม ก็ให้จัดบริการคลินิกพิเศษนอกเวลาราชการเพิ่มเติม เพื่อช่วยเพิ่มทางเลือกและโอกาสในการเข้าถึงบริการทางการแพทย์ให้กับประชาชนมากขึ้นด้วย” นายแพทย์โอภาสกล่าว
ด้านแพทย์หญิงอังคณา อุปพงษ์ ผู้อํานวยการโรงพยาบาลชัยนาทนเรนทร กล่าวว่า โรงพยาบาลชัยนาทนเรนทร เป็นโรงพยาบาลทั่วไปขนาด 367 เตียง มีคลินิกเฉพาะโรค 18 คลินิก และคลินิกผู้ป่วยนอกครบทุกแผนก จํานวน 22 ห้องตรวจ มีผู้ป่วยนอกรับบริการเฉลี่ยวันละ 1,117 ราย ผู้ป่วยในเฉลี่ยวันละ 319 ราย ผู้รับบริการมีแนวโน้มเพิ่มขึ้นอย่างต่อเนื่อง สถานที่จัดบริการจึงมีความคับแคบ รวมทั้งคลินิกพิเศษไม่เพียงพอให้บริการ ส่งผลให้ดูแลผู้ป่วยได้ไม่เต็มประสิทธิภาพ จึงได้จัดทําโครงการก่อสร้างอาคารเวชศาสตร์ฟื้นฟู คลินิกพิเศษและส่งเสริมสุขภาพ เพื่ออํานวยความสะดวกประชาชนในจังหวัดชัยนาทและใกล้เคียง ตลอดจนยกระดับศักยภาพการบริการ และเจ้าหน้าที่สามารถปฏิบัติงานได้คล่องตัวมากยิ่งขึ้น โดยได้รับจัดสรรงบประมาณ 170.5 ล้านบาท เป็นอาคาร 4 ชั้น พื้นที่ขนาด 7,800 ตารางเมตร ประกอบด้วย ชั้น 1 คลินิกศัลยกรรมกระดูก, ชั้น 2 คลินิกเวชศาสตร์ฟื้นฟู, ชั้น 3 คลินิกทันตกรรม, ชั้น 4 ห้องประชุม คาดว่าจะแล้วเสร็จสามารถให้บริการได้ในวันที่ 28 มีนาคม 2568
******************************* 14 พฤศจิกายน 2566
รัฐบาลไทย-ข่าวทำเนียบรัฐบาล-“ธรรมนัส” แจ้งข่าวดีชาวนา ครม.อนุมัติเงินช่วยเหลือไร่ละ 1,000 ไม่เกิน 20 ไร่ วงเงิน 5.6 หมื่นล้านบาท ตั้งเป้าเงินถึงมือชาวนาวันจันทร์หน้า ย้ำรัฐบาลไม่เคยทิ้งชาวนา
วันอังคารที่ 14 พฤศจิกายน 2566
“ธรรมนัส” แจ้งข่าวดีชาวนา ครม.อนุมัติเงินช่วยเหลือไร่ละ 1,000 ไม่เกิน 20 ไร่ วงเงิน 5.6 หมื่นล้านบาท ตั้งเป้าเงินถึงมือชาวนาวันจันทร์หน้า ย้ํารัฐบาลไม่เคยทิ้งชาวนา
รัฐหนุนค่าบริหารจัดการและพัฒนาคุณภาพข้าวไร่ละพัน
“ธรรมนัส” แจ้งข่าวดีชาวนา ครม.อนุมัติเงินช่วยเหลือไร่ละ 1,000 ไม่เกิน 20 ไร่ วงเงิน 5.6 หมื่นล้านบาท ตั้งเป้าเงินถึงมือชาวนาวันจันทร์หน้า ย้ํารัฐบาลไม่เคยทิ้งชาวนา พร้อมขับเคลื่อนมาตรการรักษาเสถียรภาพข้
ร้อยเอกธรรมนัส พรหมเผ่า รัฐมนตรีว่าการกระทรวงเกษตรและสหกรณ์ เปิดเผยว่า วันนี้ (14 พ.ย.66)คณะรัฐมนตรีมีมติเห็นชอบตามที่คณะกรรมการบริหารและจัดการข้าวแห่งชาติ (นบข.) เสนอมาตรการให้เงินช่วยเหลือชาวนา ไร่ละ 1,000 บาท ภายใต้โครงการสนับสนุนค่าบริหารจัดการและพัฒนาคุณภาพผลผลิตเกษตรกรผู้ปลูกข้าว ปีการผลิต 2566/67 วงเงิน 5.6 หมื่นล้านบาท โดยมีกลุ่มเกษตรกรผู้ปลูกข้าวเป้าหมาย 4.68 ล้านครัวเรือน ที่ผ่านการขึ้นทะเบียนเกษตรกรผู้ปลูกข้าว ปี 2566/67กับกรมส่งเสริมการเกษตรเรียบร้อยแล้ว โดยจะให้เงินช่วยเหลือไร่ละ 1,000 บาท กับเกษตรกรครัวเรือนละไม่เกิน 20 ไร่ หรือครัวเรือนละไม่เกิน 20,000 บาท ทั้งนี้ คาดว่าจะสามารถจ่ายเงินให้กับชาวนาผ่านบัญชีเกษตรกรโดยตรงได้เร็วที่สุดในวันจันทร์หน้า (20 พ.ย.66) และช้าสุดไม่เกิน 1 เดือน โดยให้ธนาคารเพื่อการเกษตรและสหกรณ์การเกษตร (ธ.ก.ส.) จ่ายเงินในส่วนนี้ไปก่อนแล้วรัฐบาลใช้เงินงบประมาณจ่ายคืนภายหลัง
ร้อยเอก ธรรมนัส กล่าวเพิ่มเติมว่า การช่วยเหลือชาวนาเป็นเรื่องที่รัฐบาลให้ความสําคัญ ซึ่งเมื่อสัปดาห์ที่ผ่านมา (7พ.ย.66) ครม. ได้เห็นชอบมาตรการรักษาเสถียรภาพราคาข้าว โดยให้สินเชื่อชะลอการขายข้าวในช่วงต้นฤดูข้าวนาปี 66/67 2 มาตรการ โดยมีเป้าหมายการนําข้าวออกจากระบบ 4 ล้านตัน จากปริมาณข้าวที่ออกมาสู่ตลาด 10 ล้านตัน ได้แก่1. สินเชื่อชะลอการขายข้าวเปลือกนาปี มีเป้าหมาย 3 ล้านตัน วงเงิน 10,120.71 ล้านบาท ช่วยค่าฝาก 1,500 บาทต่อตันโดยให้สหกรณ์รับ 1,000 บาท/ตัน และเกษตรกรรับ 500 บาท/ตัน โดยให้เก็บข้าวไว้ในยุ้งฉาง 1-5 เดือน เริ่ม 1 ต.ค. 2566 ถึง 29 ก.พ. 2567 ในราคาข้าวหอมมะลิความชื้นไม่เกิน 25 % หรือหอมมะลิเกี่ยวสดตันละ 12,000 บาท ข้าวหอมมะลินอกพื้นที่ ตันละ 10,500 บาท ข้าวหอมมะลิปทุมธานี ตันละ 10,000 บาท ข้าวเจ้า ตันละ 9,000 บาท ข้าวเหนียวตันละ 10,000 บาท หากราคาข้าวขึ้น รวมถึงเกษตรกรรายย่อยที่มียุ้งฉางด้วย 2. สินเชื่อเพื่อรวบรวมข้าวและสร้างมูลค่าเพิ่ม มีเป้าหมาย 1 ล้านตัน วงเงิน 481.25 ล้านบาท สหกรณ์จ่ายดอกเบี้ย 1% รัฐช่วยดอกเบี้ย 3.85% ระยะเวลา 15 เดือน เริ่ม 1 ต.ค. 2566 ถึง 30 ก.ย. 2567
“รัฐบาลมีความห่วงใยเกษตรกรและตั้งเป้าหมายที่จะยกระดับเสถียรภาพสินค้าเกษตร เพื่อให้เกษตรกรในทุกสาขาอาชีพมีคุณภาพชีวิตที่ดีขึ้น โดยมาตรการต่าง ๆ ที่รัฐบาลให้การสนับสนุนงบประมาณเป็นไปด้วยความโปร่งใส ตรวจสอบได้ และเกษตรกรต้องได้ประโยชน์สูงสุด”รมว.เกษตรฯ กล่าว
รัฐบาลไทย-ข่าวทำเนียบรัฐบาล-รองนายกฯ ภูมิธรรม เผยรัฐบาลเร่งแก้ไขปัญหา บรรเทาความเดือดร้อนให้เกษตรกรและประชาชน ยืนยันเกษตรกรผู้ปลูกข้าวได้เงินช่วยค่าบริหารจัดการ ไร่ละ 1,000 บาท ไม่เกิน 20 ไร่
วันอังคารที่ 14 พฤศจิกายน 2566
14/11/2566
รองนายกฯ ภูมิธรรม เผยรัฐบาลเร่งแก้ไขปัญหา บรรเทาความเดือดร้อนให้เกษตรกรและประชาชน ยืนยันเกษตรกรผู้ปลูกข้าวได้เงินช่วยค่าบริหารจัดการ ไร่ละ 1,000 บาท ไม่เกิน 20 ไร่
รองนายกฯ ภูมิธรรม เผยรัฐบาลเร่งแก้ไขปัญหา บรรเทาความเดือดร้อนให้เกษตรกรและประชาชน ยืนยันเกษตรกรผู้ปลูกข้าวได้เงินช่วยค่าบริหารจัดการ ไร่ละ 1,000 บาท ไม่เกิน 20 ไร่ พร้อมย้ําน้ําตาลจะไม่ขาดตลาด
วันที่ 14 พฤศจิกายน 2566 เวลา 11.00 น. ณ บริเวณหน้าตึกบัญชาการ 1 ทําเนียบรัฐบาล ภายหลังการประชุมคณะรัฐมนตรี นายภูมิธรรม เวชยชัย รองนายกรัฐมนตรีและรัฐมนตรีว่าการกระทรวงพาณิชย์ กล่าวว่าวันนี้ในที่ประชุมคณะรัฐมนตรีมีสองเรื่องที่ตนดูแลรับผิดชอบ คือ เรื่องข้าวและน้ําตาล สําหรับเรื่องข้าวนั้นคณะกรรมการนโยบายและบริหารข้าวแห่งชาติได้ทําการประชุมกันและให้ส่วนที่เกี่ยวข้องพูดคุยหารือกัน ได้แก่ กระทรวงเกษตรและสหกรณ์ กระทรวงการคลัง ธนาคารเพื่อการเกษตรและสหกรณ์การเกษตร (ธ.ก.ส.) และกระทรวงพาณิชย์ ได้ข้อสรุปว่า เกษตรกรจะได้เงินค่าช่วยบริหารจัดการ ไร่ละ 1,000 บาท ไม่เกิน 20 ไร่ และได้เงินต่อครัวเรือนครั้งละไม่เกิน 20,000 บาท ทั้งนี้ที่ประชุมได้ประชุมเรียบร้อยแล้วและให้ดําเนินการนับตั้งแต่มติคณะรัฐมนตรีออก โดยให้ ธ.ก.ส. จัดการรายละเอียด ประชุมบอร์ดและนําเสนออีกครั้งหนึ่ง คาดว่าอย่างเร็วสุดจะเป็นวันศุกร์นี้หรือวันจันทร์ที่ 20 พฤศจิกายน ยืนยันภายในหนึ่งเดือนเกษตรกรจะได้รับเงินส่วนนี้ต่อเนื่องไป
นายภูมิธรรมกล่าวต่อว่า สําหรับเรื่องน้ําตาล ได้ทําการพูดคุยกับคณะกรรมการอ้อยและน้ําตาลทราย กระทรวงเกษตรและสหกรณ์ และกระทรวงพาณิชย์ที่มีอธิบดีกรมการค้าภายใน อธิบดีกรมการค้าต่างประเทศและอธิบดีกรมเจรจาการค้าระหว่างประเทศ ได้หารือร่วมกันจนได้ข้อสรุปว่า จะดําเนินการพิจารณาอย่างเหมาะสมตามความเป็นจริง โดยดูต้นทุนของเกษตรกรชาวไร่อ้อยแล้วเห็นว่า สมควรให้เกษตรกรชาวไร่อ้อยขึ้น 2 บาท ตามที่ต้นทุนมีอยู่ ส่วนการที่จะขอขึ้นอีก 2 บาท เพื่อที่จะใช้ในกองทุนเพื่อดูแลสิ่งแวดล้อม ตรงนี้ยังไม่อนุมัติให้ขึ้น โดยจะให้กระทรวงอุตสาหกรรมและคณะกรรมการที่เกี่ยวข้องไปพูดคุยกันหารือกัน เนื่องจากผู้บริโภคไม่ควรเป็นผู้รับผิดชอบฝ่ายเดียว ต้องไปดูว่าเรื่องนี้เกี่ยวข้องกับใครและจะมีช่องทางในการดําเนินการอย่างไรต่อไป
นอกจากนี้ นายภูมิธรรมยืนยันว่าน้ําตาลจะไม่ขาดตลาด รัฐบาลจะเร่งแก้ไขปัญหาให้กับเกษตรกรที่กําลังเดือดร้อนในขณะนี้และทําการคุมราคาน้ําตาล สําหรับอนาคตอาจมีการปรับเปลี่ยนอีกครั้งหนึ่ง แต่ตอนนี้ต้องแก้ไขปัญหาฉุกเฉินเพื่อบรรเทาความเดือดร้อนให้กับประชาชนก่อน
รัฐบาลไทย-ข่าวทำเนียบรัฐบาล-บก. ปรับรอบประมวลผลขึ้นสิทธิข้าราชการให้เร็วขึ้น เพื่อเพิ่มความสะดวกและรวดเร็วในการใช้สิทธิในระบบเบิกจ่ายตรงฯ
วันอังคารที่ 14 พฤศจิกายน 2566
14/11/2566
บก. ปรับรอบประมวลผลขึ้นสิทธิข้าราชการให้เร็วขึ้น เพื่อเพิ่มความสะดวกและรวดเร็วในการใช้สิทธิในระบบเบิกจ่ายตรงฯ
กรมบัญชีกลางได้ปรับรอบการประมวลผลขึ้นสิทธิข้าราชการเพื่อการใช้สิทธิในระบบเบิกจ่ายตรงสวัสดิการรักษาพยาบาลข้าราชการ จากเดิมทุก 15 วัน (ประมาณวันที่ 4 และ 19 ของทุกเดือน) เป็นทุก 7 วัน (ทุกวันอังคาร) โดยเริ่มตั้งแต่วันที่ 14 พฤศจิกายน 2566 เป็นต้นไป
นางสาวทิวาพร ผาสุข รองอธิบดีกรมบัญชีกลาง ในฐานะโฆษกกรมบัญชีกลาง เปิดเผยว่า กรมบัญชีกลางได้ปรับรอบการประมวลผลขึ้นสิทธิข้าราชการเพื่อการใช้สิทธิในระบบเบิกจ่ายตรงสวัสดิการรักษาพยาบาลข้าราชการ จากเดิมทุก 15 วัน (ประมาณวันที่ 4 และ 19 ของทุกเดือน) เป็นทุก 7 วัน (ทุกวันอังคาร) โดยเริ่มตั้งแต่วันที่ 14 พฤศจิกายน 2566 เป็นต้นไป อีกทั้งได้ปรับแบบคําขอเพิ่ม/ปรับปรุงข้อมูลในฐานข้อมูลบุคลากรภาครัฐ (แบบ 7127) และเพิ่มช่องทางให้ผู้มีสิทธิสามารถบันทึกการเปลี่ยนแปลงข้อมูลของตนเองด้วยแบบ 7127 ในระบบอิเล็กทรอนิกส์ผ่านระบบบําเหน็จบํานาญและสวัสดิการรักษาพยาบาล (Digital Pension) ตั้งแต่วันที่ 1 ธันวาคม 2566 เป็นต้นไป จึงขอความร่วมมือให้ส่วนราชการประชาสัมพันธ์และสื่อสารให้ผู้มีสิทธิ ได้แก่ ข้าราชการ ลูกจ้างประจํา ผู้รับเบี้ยหวัด ผู้รับบํานาญ แจ้งบันทึกหรือเปลี่ยนแปลงข้อมูลให้ถูกต้องและเป็นปัจจุบันอยู่เสมอ โดยสามารถตรวจสอบความถูกต้องของข้อมูลตนเองได้ทางเว็บไซต์กรมบัญชีกลาง (www.cgd.go.th)>เงินเดือน บําเหน็จ บํานาญ>ระบบ Digital Pension>ตรวจสอบสิทธิสวัสดิการรักษาพยาบาล หรือแอปพลิเคชัน CGD iHealthCare ทั้งนี้ หากพบว่าข้อมูล
ไม่ถูกต้องหรือไม่เป็นปัจจุบัน ให้ดําเนินการปรับปรุงข้อมูลตามแบบ 7127 พร้อมแนบเอกสารหลักฐานที่เกี่ยวข้องยื่นต่อนายทะเบียนสวัสดิการรักษาพยาบาลของส่วนราชการที่ผู้มีสิทธิสังกัด และขอให้เจ้าหน้าที่ของหน่วยงานภายในของส่วนราชการซึ่งทําหน้าที่ออกคําสั่ง ได้แก่ คําสั่งลาออก ปลดออก ไล่ออก หรือโอนย้ายไปหน่วยงานใหม่ แล้วแต่กรณี จัดส่งสําเนาคําสั่งให้นายทะเบียนฯ ทันทีที่มีการออกคําสั่ง สําหรับนายทะเบียนฯ ขอให้ตรวจสอบหลักฐานเอกสารอ้างอิงแสดงความสัมพันธ์ของผู้มีสิทธิและบุคคลในครอบครัว ก่อนบันทึกข้อมูลลงในระบบทะเบียนประวัติ หรือก่อนการรับรองข้อมูลในระบบอิเล็กทรอนิกส์ให้กับผู้มีสิทธิทุกครั้ง
โฆษกกรมบัญชีกลางกล่าวทิ้งท้ายว่า กรมบัญชีกลางไม่มีนโยบายให้เจ้าหน้าที่ติดต่อกับผู้มีสิทธิโดยตรงเพื่อดําเนินการปรับปรุงข้อมูลผ่านช่องทางไลน์ โทรศัพท์ หรือเว็บไซต์อื่นใดที่มิใช่ช่องทางของกรมบัญชีกลาง หากผู้มีสิทธิต้องการเพิ่มเติมหรือเปลี่ยนแปลงข้อมูล จะต้องดําเนินการผ่านนายทะเบียนสวัสดิการรักษาพยาบาลของส่วนราชการที่ผู้มีสิทธิสังกัดอยู่เท่านั้น ทั้งนี้ หากมีข้อสงสัยสามารถสอบถามเพิ่มเติมได้ที่ Call Center กรมบัญชีกลาง หมายเลข 0 2270 6400 ในวัน เวลาราชการ
อนึ่ง สามารถดาวน์โหลดรายละเอียดต่าง ๆ ได้จาก QR Code ที่ปรากฏในหนังสือกรมบัญชีกลาง ด่วนที่สุด ที่ กค 0416.3/ว 659 ลงวันที่ 6 พฤศจิกายน 2566
รัฐบาลไทย-ข่าวทำเนียบรัฐบาล-บีโอไอหารือหอการค้าร่วมต่างประเทศในประเทศไทย (JFCCT)
วันอังคารที่ 14 พฤศจิกายน 2566
บีโอไอหารือหอการค้าร่วมต่างประเทศในประเทศไทย (JFCCT)
บีโอไอหารือหอการค้าร่วมต่างประเทศในประเทศไทย (JFCCT)
บีโอไอหารือหอการค้าร่วมต่างประเทศในประเทศไทย (JFCCT)
นายนฤตม์ เทอดสถีรศักดิ์ เลขาธิการคณะกรรมการส่งเสริมการลงทุน (บีโอไอ) (ที่ 8 จากซ้าย)ให้การต้อนรับคณะหอการค้าร่วมต่างประเทศในประเทศไทย (Joint Foreign Chambers of Commerce in Thailand: JFCCT) และผู้ประกอบการต่างชาติในอุตสาหกรรมดิจิทัล นําโดยนางวิเบค ลิสซานด์ เลียร์วาก คอนเซลวาน ประธานหอการค้าร่วมต่างประเทศในประเทศไทย (JFCCT) (ที่ 7 จากซ้าย) เพื่อร่วมกันหารือเกี่ยวกับข้อเสนอในการยกระดับอุตสาหกรรมดิจิทัลของไทย ณ สํานักงานคณะกรรมการส่งเสริมการลงทุน ถนนวิภาวดีรังสิต เมื่อเร็ว ๆ นี้
รัฐบาลไทย-ข่าวทำเนียบรัฐบาล-นายกฯ ย้ำไม่ได้สั่งการให้ตำรวจจีนมาเดินบนถนนในไทย เชื่อเป็นการสื่อสารข้อมูลผิดพลาด ยืนยันเป็นหน้าที่ของตำรวจไทย
วันอังคารที่ 14 พฤศจิกายน 2566
14/11/2566
นายกฯ ย้ําไม่ได้สั่งการให้ตํารวจจีนมาเดินบนถนนในไทย เชื่อเป็นการสื่อสารข้อมูลผิดพลาด ยืนยันเป็นหน้าที่ของตํารวจไทย
นายกฯ ย้ําไม่ได้สั่งการให้ตํารวจจีนมาเดินบนถนนในไทย เชื่อเป็นการสื่อสารข้อมูลผิดพลาด ยืนยันเป็นหน้าที่ของตํารวจไทย
วันนี้ ( 13 พ.ย. 66) เวลา 17.00 น. ซึ่งช้ากว่าประเทศไทย 15 ชั่วโมง นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลังให้สัมภาษณ์ ถึงกรณีผู้ว่าการท่องเที่ยวแห่งประเทศไทย (ททท.)​ ระบุรัฐบาลมีแนวคิดให้ตํารวจจีนลาดตระเวนเมืองท่องเที่ยวหลักและเมืองรอง ว่าเรื่องนี้ ถึงอย่างไรตํารวจไทยต้องเป็นคนดูแล แต่ถ้ามีความร่วมมือเกิดขึ้นในแง่ของการประสานข้อมูล กับทางตํารวจจีน ก็เชื่อว่าจะให้ความมั่นใจกับนักท่องเที่ยวจีนมากขึ้นเท่านั้น ไม่ได้หมายความว่ามีตํารวจจีนมาเดินบนถนนเมืองไทย เรื่องนี้คงเป็นการสื่อสารที่มีความผิดพลาดมากกว่า
ผู้สื่อข่าวถามว่า ผู้ว่าฯ ททท.อ้างว่าเป็นการดําเนินการต่อเนื่องจากที่นายกรัฐมนตรีไปเยือนสาธารณรัฐประชาชนจีน ได้มีข้อสั่งการหรือพูดคุยในเรื่องนี้หรือไม่ นายกฯ กล่าวว่าไม่ได้ลงรายละเอียดว่าต้องมีตํารวจจีนมาอยู่ที่เมืองไทย แต่เป็นการที่ทั้ง สองหน่วยงาน คือสถาบันตํารวจ ที่ต้องพูดคุยเพราะทุกคนกลัวเรื่องจีนสีเทา และเรื่องที่คนจีนมาทําอะไรผิดกฎหมายกับคนจีนในเมืองไทย จึงต้องมีการประสานเรื่องข้อมูลให้ชัดเจน อย่าให้เกิดความสับสน และหากมีอาชญากรรมเกิดขึ้น จะได้ดําเนินการได้ทันที
ผู้สื่อข่าวถามย้ําว่า นายกฯ ไม่ได้สั่งให้ประสานกับทางจีนในเรื่องนี้ นายกฯ กล่าวว่า "ไม่ได้สั่งเลยครับ ไม่มีการสั่งครับ เรื่องนี้ต้องให้ความเป็นธรรมกับผม ใครจะไปสั่ง ผมไม่เคยพูดว่าต้องเอาตํารวจจีนมากี่คนๆ "
ผู้สื่อข่าวถามว่า เรื่องนี้มีการวิพากษ์วิจารณ์ว่าเป็นเรื่องอธิปไตยของไทยทําไมต้องเอาจีนเข้ามา นายกฯ กล่าวย้ําว่าไม่เคยมี ไม่เคยพูด ถามคนใกล้ชิดตนได้ว่าไม่เคยมี เรื่องนี้ต้องให้ความเป็นธรรมด้วยเหมือนกัน